smcproject/ml-wiki-sentences huggingface dataset:
ഈ മൂന്ന് കളികളിലും ബ്രാൻകിസയെ മികച്ച കളിക്കാരിയായി തിരഞ്ഞെടുത്തിരുന്നു ക്ലബ്ബുകൾ 2006-2009 - യൂണിറ്റി (ബോസ്നിയ-ഹെർസൊഗൊവിന)
2009-2011 - വോലെറോ (സൂറിക്ക്, സ്വിസ്സ്);
2011-2012 - ഹ്യുണ്ടായി ഹിൽസ്റ്റേറ്റ് (സുവോൺ);
2012-2013 - റേസിങ്ങ് ക്ലബ് ഒഫ് കാൻസ്(ഫ്രാൻസ്);
2013-2014 - യൂണി ലിവർ (ബ്രസീൽ):
2014 - വൊലേറോ(സൂറിക്ക്);
2014-2015 - ഹിസാമിറ്റ്സു സ്പ്രിങ്ങ് (ജപ്പാൻ);
2015-2016 - ഫെനർബാച്ച്(ടർക്കി);
2016-2017 - ടിയാൻജിൻ ബൊഹായ് ബാങ്ക്  (ചൈന);
2017—2019 - ജെ.ടി. മാർവെലസ് (ജപ്പാൻ);
2019-2021 ഫെനെർബാച്ച്(ടർക്കി).
2021 മുതൽ  വെറൊ വോളീ മോൺസ (ഇറ്റലി) പുരസ്കാരങ്ങൾ വ്യക്തിഗതം 2013  ലോക ഗ്രാൻപ്രിയിൽ മികച്ച വിങ്സൈഡ് സ്പൈക്കർ 2015 ലോക കപ്പിലെ മികച്ച  വിങ് വശത്തെ സ്പൈക്കർ 2016  ഒളിമ്പിക്സിലെ മികച്ച വിങ് സൈഡ് സ്പൈക്കർ 2017 യെൽസിൻ കപ്പിലെ ഏറ്റവും  വിലയുള്ള താരം" 2017 ലെ യൂറോപ്യൻ  കപ്പിലെ മികച്ച് വിങ് സൈഡ് സ്പൈക്കർ 2017-2018  ജാപ്പനീസ് വോളീ ലീഗിലെ മികച്ച കളിക്കാരി 2018-2019  ജാപ്പനീസ് വോളീ ലീഗിലെ മികച്ച് വിങ്സൈഡ് സ്പൈക്കർ 2019 യുറോപ്യൻ ചാമ്പ്യൻഷിപ്പിലെ മികച്ച വിങ് സൈഡ് സ്പൈക്കർ റഫറൻസുകൾ
ബ്രാൻഡ് ഇന്ത്യ
ബ്രാൻഡ് വേൾഡ് ഇന്ത്യ, എന്നത് ബിസിനസ്സ് ആകർഷിക്കാൻ ഇന്ത്യ ഉപയോഗിക്കുന്ന പ്രചാരണത്തെ വിവരിക്കാൻ ഉപയോഗിക്കുന്ന ഒരു പദമാണ്.
അടിസ്ഥാനപരമായി, സേവന മേഖല, ഉൽപ്പാദനം, വിവരസാങ്കേതികവിദ്യ, ഇൻഫ്രാസ്ട്രക്ചർ, ഇൻഫർമേഷൻ ടെക്നോളജി പ്രാപ്തമാക്കിയ സേവനങ്ങൾ തുടങ്ങിയ മേഖലകളിലെ ബിസിനസ്സിനായി വളർന്നുവരുന്ന ഒരു ലക്ഷ്യസ്ഥാനമായി ഇന്ത്യയുടെ ആകർഷണീയത ഉയർത്തിക്കാട്ടുക എന്നതാണ് പ്രചാരണം.
കാമ്പെയ്‌ൻ ഇന്ത്യയെ ഉൽപ്പന്നങ്ങളുടെയും സേവനങ്ങളുടെയും വിപണിയായും നിക്ഷേപത്തിനുള്ള ലക്ഷ്യസ്ഥാനമായും ഉപയോഗിക്കുന്നു.
ഫെഡറൽ സർക്കാരാണ് പ്രചാരണത്തിന് നേതൃത്വം നൽകുന്നത്.
"ബ്രാൻഡ് ഇന്ത്യ" കെട്ടിപ്പടുക്കുന്നതിനായി പ്രവർത്തിക്കുന്ന പ്രമുഖ സംഘടനകളിൽ ഒന്നാണ് "ഇന്ത്യാ ബ്രാൻഡ് ഇക്വിറ്റി ഫൗണ്ടേഷൻ (IBEF)" , ഇന്ത്യാ ഗവൺമെന്റിന്റെ വാണിജ്യ വ്യവസായ മന്ത്രാലയത്തിന്റെ ഒരു സംരംഭം.
ആഗോളവൽക്കരണ വിപണിയിൽ ഇന്ത്യയുടെ ബിസിനസ്സ് കാഴ്ചപ്പാട് ഫലപ്രദമായി അവതരിപ്പിക്കാനും ബിസിനസ് പങ്കാളിത്തം പ്രയോജനപ്പെടുത്താനും ഇത് ലക്ഷ്യമിടുന്നു.
വിദേശ നിക്ഷേപം, നയം, മാക്രോ ഇക്കണോമിക് സൂചകങ്ങൾ, ബിസിനസ് പ്രവണതകൾ എന്നിവയിലെ സർക്കാർ പ്രഖ്യാപനങ്ങൾ IBEF പതിവായി നിരീക്ഷിക്കുന്നു.
ഇതും കാണുക മേക്ക് ഇൻ ഇന്ത്യ ഡിജിറ്റൽ ഇന്ത്യ റഫറൻസുകൾ
ബ്രാൻഡൻബർഗ് ഇംഗ്ലീഷ് വിലാസം https://ml.wikipedia.org/wiki/Brandenburg
ജർമ്മനിയുടെ വടക്കികിഴക്കു് ഭാഗത്തു് സ്ഥിതി ചെയ്യുന്ന ഒരു സംസ്ഥാനമാണ് ബ്രാൻഡൻബർഗ് ജർമ്മൻ ഉച്ചാരണം: [ˈbʁandn̩bʊɐ̯k] ( listen ) , ബ്രാൻഡൻബുർഗ് ).
29,478 ചതുരശ്ര കിലോമീറ്റർ വിസ്തീർണ്ണവും 25 ലക്ഷം ജനസംഖ്യയുമായി ജർമ്മനിയിലെ നാലാമത്തെ വലുതും പത്താമത് ജനസംഖ്യയേറിയതുമായ സംസ്ഥാനമാണ് ബ്രാൻഡൻബർഗ്.
പോസ്റ്റ്ഡാം ആണ് ബ്രാൻഡൻബർഗിന്റെ തലസ്ഥാനവും ഏറ്റവും വലിയ നഗരവും.
ബെർലിൻ നഗരവും സംസ്ഥാനവും ബ്രാൻഡൻബർഗ് സംസ്ഥാനത്താൽ പൂർണ്ണമായും ചുറ്റപ്പെട്ടിരിക്കുന്നു.
ബ്രാഹ്മണിപ്പാട്ട് ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
നമ്പീശസ്ത്രീകളായ ബ്രാഹ്മണിയമ്മമാരുടെ അനുഷ്ഠാനഗാനമാണ് ബ്രാഹ്മണിപ്പാട്ട് .
ഇക്കാലത്ത് പ്രചാരം നഷ്ടപ്പെട്ട കേരളത്തിന്റെ തനതായ അനുഷ്ഠാനപരമായ ഒരു സംഗീതകലാരൂപമാണ് ഇത്.
മഠപ്പാട്ട് എന്നും ഇതിന് പേരുണ്ട്.
കേരളത്തിന്റെ വടക്കൻ പ്രദേശങ്ങളിൽ പുഷ്പിണിപ്പാട്ട് അല്ലെങ്കിൽ പാപ്പിനിപ്പാട്ട് എന്നും ഇത് അറിയപ്പെടുന്നു.
ഇല്ലങ്ങളിലും ക്ഷേത്രങ്ങളിലും ആണു സാധാരണയായി ഇത് നടത്താറുള്ളത്.
ഇല്ലങ്ങളിൽ പെൺകുട്ടികളുടെ വിവാഹം നടക്കാൻ വഴിപാടായും ബ്രാഹ്മണിപ്പാട്ടുകൾ പാടിവരുന്നു.
ഐരാണിക്കുളം മഹാദേവക്ഷേത്രത്തിൽ എല്ലാ ദിവസവും ശ്രീപാർവ്വതിക്ക് ചെയ്യുന്ന വഴിപാടുകളിൽ ഒന്നാണ് ബ്രാഹ്മണിപ്പാട്ടിലെ സ്വയംവരം പാടൽ .
പുഷ്പകസമുദായത്തിൽപ്പെട്ട സ്ത്രീകളാണ് ബ്രാഹ്മണികൾ.
ഭഗവതീക്ഷേത്രങ്ങളിലും സ്വഭവനങ്ങളിലും ബ്രഹ്മാലയങ്ങളിലും ശൂദ്രഭവനങ്ങളിലും അവർ പാട്ടുപാടിവരുന്നു.
ഭഗവതീക്ഷേത്രങ്ങളിലും ബ്രഹ്മാലയങ്ങളിലും പാടുന്ന പാട്ടുകളെ 'ഭഗവതിപ്പാട്ട്' എന്നാണ് പറഞ്ഞുവരുന്നത്.
അലങ്കരിച്ച പന്തലിൽ പീഠം വച്ച് പീഠത്തിന്മേൽ വാളുവച്ചു പൂജിച്ചശേഷമാണ് ബ്രാഹ്മണികൾ പാടുന്നത്.
രാവിലെയും ഉച്ചയ്ക്കും ചെറിയ തോതിൽ പാടുന്നു.
സന്ധ്യയോടുകൂടിയാണ് കൂടുതൽ ഭാഗങ്ങൾ പാടുക.
ഭദ്രകാളിയുടെ ഉത്പത്തി, ദുർഗയുടെ ഉത്പത്തി; ദാരികവധം, കാളീസ്തുതി എന്നിവ ഭഗവതിപ്പാട്ടുകളിൽ മുഖ്യങ്ങളാണ്.
ബ്രാഹ്മണിയമ്മമാർ നായന്മാരുടെ വീടുകളിൽ പാട്ടുനടത്തുന്നത് കെട്ടുകല്യാണത്തിനാണ്.
പാഞ്ചാലീസ്വയംവരം, ലക്ഷ്മീസ്വയംവരം, പാർവതീസ്വയംവരം, സുഭദ്രാഹരണം, ദയമന്തീസ്വയംവരം എന്നീ കഥകളാണ് ആ അവസരങ്ങളിൽ കൂടുതൽ പാടുന്നത്.
കതിരുപാട്ട് (തിരുവോണം പാട്ട്) ഉത്രംപാട്ട്, പെൺകൊടപ്പാട്ട് തുടങ്ങിയ ചില പാട്ടുകളും ബ്രാഹ്മണികൾ പാടിവരുന്നു.
ബ്രാഹ്മണിപ്പാട്ടുകൾ ഋഗ്വേദസ്വരത്തിൽ പാടണമെന്നാണ് സങ്കല്പം.
മധ്യകേരളത്തിലാണ് ബ്രാഹ്മണിപ്പാട്ടുകൾക്ക് കൂടുതൽ പ്രചാരം.
അത്യുത്തര കേരളത്തിൽ ബ്രാഹ്മണിപ്പാട്ടുകളുടെ സ്ഥാനത്ത് കാണുന്നത് പാപ്പിനിപ്പാട്ടുകളാണ്.
ബ്രാഹ്മണികളെപ്പോലെ പാപ്പിനികളും പുഷ്പക സമുദായത്തിൽപ്പെട്ടവർതന്നെ.
ഐതിഹ്യം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
നമ്പൂതിരി സമുദായത്തിൽനിന്നും വേർതിരിക്കപ്പെട്ട ദമ്പതികൾക്കും അവരുടെ സന്താനപരമ്പരകൾക്കും വേദാധ്യയനത്തിനുള്ള അർഹത നിഷേധിക്കപ്പെട്ടുവെങ്കിലും ഉപജീവനാർത്ഥം പുഷ്പകവൃത്തി അനുവദിച്ചുകൊടുത്തു.
കാലം കടന്നുപോകെ ഗൃഹനാഥൻ കിടപ്പിലായി.
തന്റെ കാലശേഷം ഭാര്യയും മക്കളും കഷ്ടപ്പെടരുത് എന്നു കരുതി ദേവിക്ഷേത്രനടയിൽ പാടുവാനായി അദ്ദേഹം എഴുതിവച്ചിരുന്ന പാട്ടുകളെടുത്തു അവർക്കു നൽകി.
അന്ത്യശ്വാസം വലിക്കുന്നതിനിടയിൽ ആണ് പാടികൊടുത്തതു.
അതുകൊണ്ടാണ് വലിഞ്ഞു വലിഞ്ഞുള്ള രീതിയിൽ ബ്രാഹ്മണിപ്പാട്ടുകൾ ഇന്നും പാടിവരുന്നതു.
സ്രോതസ്സുകൾ തൊണ്ണൂറ്റിയഞ്ചു കടന്ന്‌ രുക്‌മിണിയമ്മയുടെ ബ്രാഹ്മണിപ്പാട്ട്‌ Archived 2016-02-06 at the Wayback Machine .
ബ്രാഹ്മണിപ്പാട്ട്‌ കലാകാരി സാവിത്രി ബ്രാഹ്മണിയമ്മ അന്തരിച്ചു.
Archived 2016-02-05 at the Wayback Machine .
ബ്രാഹ്മണിപ്പാട്ട് കേട്ട് സങ്കടങ്ങളകറ്റാനും തിരുവൈരാണിക്കുളത്ത് ഭക്തജനതിരക്ക് അഴകിയകാവിലെ ബ്രാഹ്മണിപ്പാട്ടും കളമെഴുതിപ്പാട്ടും Archived 2016-02-05 at the Wayback Machine .
ഉപഭോക്താവിന്റെ കണ്ണിൽ സമാനമായ മറ്റുള്ളവയിൽ നിന്ന് വേറിട്ട് നിൽക്കാൻ ഒരു സ്ഥാപനമോ ഉത്പന്നമോ ഉപയോഗിക്കുന്ന പേര്, രൂപകല്പന , അടയാളം, മറ്റ് പ്രത്യേകതകൾ എന്നിവയെ ബ്രാൻഡ് എന്ന് വിളിക്കുന്നു.
വ്യവസായം , വിപണനം , പരസ്യം എന്നിവിടങ്ങളിൽ ബ്രാൻഡ് ഉപയോഗിക്കപ്പെടുന്നു.
മറ്റുള്ളവരുടെ കന്നുകാലികളിൽ നിന്ന് തങ്ങളുടെതിനെ വേർതിരിക്കാനായി അവയുടെ ദേഹത്ത് ചാപ്പകുത്തിയ പ്രാചീന ഈജിപ്ഷ്യനുകളിൽ നിന്നാണ് ബ്രാൻഡിങ്ങിന്റെ ആരംഭം.
എന്നാൽ ഇന്ന് ബ്രാൻഡിങ് എന്ന വാക്കിന് കൂടുതൽ വ്യാപ്തമായ അർത്ഥമാണുള്ളത്.
ഒരു സ്ഥാപനമോ ഉത്പന്നമോ അതിന്റെ ഉപഭോക്താവിന് നൽകുന്ന വൈശിഷ്ട്യവും വാഗ്ദാനവുമാണ് അതിന്റെ ബ്രാൻഡ് നിശ്ചയിക്കുന്നത്.
മറ്റൊരർത്ഥത്തിൽ, ഒരു വ്യക്തിക്ക് എന്നവണ്ണം ഒരു ഉത്പനത്തിനും സ്ഥാപനത്തിനും ചാർത്തപ്പെടുന്ന സവിശേഷ വ്യക്തിത്വമാണ് അവയുടെ ബ്രാൻഡ്.
ബ്രാഹ്മമുഹൂർത്തം
സൂര്യോദയത്തിന് ഏഴര നാഴിക (മൂന്ന് മണിക്കൂർ) മുമ്പുള്ള സമയമാണ് ബ്രാഹ്മമുഹൂർത്തം .
സരസ്വതീയാമം , ഏഴരപുലരുക എന്നിങ്ങനെയുള്ള പേരുകളിലും അറിയപ്പെടുന്നു.
ഈ സമയത്ത് പ്രകൃതിയുടെ തമോഗുണം അകലുവാൻ തുടങ്ങുകയും സത്വഗുണം ഉദിക്കുകയും പ്രകൃതി ശാന്തത നിർമ്മലതയും പ്രാപിക്കുന്നുവെന്നാണ് ഹൈന്ദവവിശ്വാസം.
ബ്രഹ്മത്തെ സംബന്ധിച്ചത് എന്നർത്തമുള്ള ‘ബ്രാഹ്മവും’ ശുഭസമയം എന്നർത്ഥമുള്ള മുഹൂർത്തവും ചേർന്നതാണ് ബ്രാഹ്മമുഹൂർത്തം എന്ന വാക്ക്.
ബ്രഹ്മത്തിന്റെ (പരമാത്മാവിന്റെ) അവസ്ഥയ്ക്ക് തുല്യമായ നിർമ്മലത്വം എന്നും, ബ്രഹ്മജ്ഞാനത്തിനു വേണ്ട സാധനകളുടെ മുഹൂർത്തമെന്നും ഇതിനു അർത്ഥം കൽപ്പിക്കാറുണ്ട്.
ബ്രഹ്മമുഹൂർത്തത്തിൽ ബ്രഹ്മാവിന്റെ പത്നിയായ സരസ്വതി ഉണർന്ന് പ്രവർത്തിക്കുമെന്നാണ് വിശ്വസിക്കപ്പെടുന്നത്.
അതുകൊണ്ടാണ് ഈ സമയത്തെ ‘സരസ്വതിയാമം’ എന്നു വിളിക്കുന്നത്.
സത്വഗുണം ഉദിക്കുകയും, നിർമ്മലബുദ്ധികളായ പക്ഷികൾ ഉണരുകയും, കുളിർ തെന്നൽ വീശുകയും ചെയ്യുന്ന ബ്രാഹ്മമുഹൂർത്തത്തിൽ ഉണർന്ന് ആത്മാസന്ധാനമോ ദേവപൂജയോ നടത്തുന്ന മനുഷ്യന്റെ ബുദ്ധിയിൽ സാത്വികഗുണം കൂടുതൽ പ്രകാശമാകും എന്നാണ് ഹൈന്ദവവിശ്വാസം.
പുരാതനകാലം മുതൽ ഋഷീകൾ ബ്രാഹ്മമുഹൂർത്തത്തിൽ എഴുന്നേറ്റ് ജപഹോമാദികൾ നടത്താറുണ്ടായിരുന്നു.
പ്രഭാതസന്ധ്യയിൽ ഉപാസിക്കുന്ന ഗായത്രിമന്ത്രവും ചൊല്ലുന്നത് ബ്രാഹ്മമുഹൂർത്തത്തിലാണ്.
ബ്രാഹ്മമുഹൂർത്തത്തിൽ തീരുമാനമെടുക്കുന്നത് അന്നേദിവസം ഫലവത്താകുകയും ചെയ്യും എന്നാണ് വിശ്വാസം.
ഇതും കാണുക പ്രദോഷം
ബ്രാൻഡിങ്ങ്
ഒരു ഉത്പന്നത്തേ അതുപോലെ ഉള്ള മറ്റ് ഉത്പന്നങ്ങളിൽ നിന്നും തിരിച്ചറിയാൻ ഉപയോഗിക്കുന്ന പേര്, ചിഹ്നം,അടയാളം,രൂപം എന്നിവയോ ഇവയുടെ ഒരു മിശൃതമോ ആണ് ബ്രാൻഡിങ്ങ്.
ഉപഭോക്താക്കൾക്ക് തിരിച്ചറിയാനും ഓർക്കാനും ഇത് സഹായിക്കുന്നു.
പരസൃങ്ങൾ നൽകുന്നതിനും വൻതോതിൽ വിൽപന നടത്തുന്നതിനും ബ്രാൻഡ് പേരുകൾ സഹായിക്കും
ബ്രാൻവെൽ ബ്രോണ്ടി Branwell Brontë, self-portrait, 1840
പാട്രിക് ബ്രാൻവെൽ ബ്രോണ്ടി ( / ˈ b r ɒ n t i / , commonly / ˈ b r ɒ n t eɪ / ; ജീവിതകാലം: 26 ജൂൺ  1817 – 24 സെപ്റ്റംബർ 1848) ഒരു ഇംഗ്ലീഷ് ചിത്രകാരനും എഴുത്തുകാരനുമായിരുന്നു.
ബ്രോണ്ടെ കുടുംബബത്തിലെ ഏക ആൺപ്രജയും പ്രശസ്ത എഴുത്തുകാരായിരുന്ന ഷാർലറ്റ് ബ്രോണ്ടെ , എമിലി ബ്രോണ്ടെ , ആനി ബ്രോണ്ടെ എന്നിവരുടെ സഹോദരനുമായിരുന്നു അദ്ദേഹം.
ബ്രോണ്ടെയുടെ വിദ്യാഭ്യാസം സ്വഭവനത്തിൽ പിതാവിൻറെ കർശനപരിശീലനത്തിലായിരുന്നു.
അക്കാലത്ത് സഹോദരിമാരുടെ സൃഷ്ടിപരമായി കഴിവുകൾ പങ്കുവയ്ക്കുകയും കവിതകളും ക്ലാസിക്കുകളിൽനിന്നുള്ള പരിഭാഷകളും രചിച്ച് സഹോദരിമാരുടെ പ്രശംസപിടിച്ചുപറ്റുകയും ചെയ്തിരുന്നു.
എന്നാൽ കാലക്രമേണ അദ്ദേഹം ജോലികൾ മാറി മാറി ചെയ്യുകയും ഛായാചിത്ര രചനവഴി ഉപജീവനത്തിനുള്ള മാർഗ്ഗം കണ്ടുപിടിക്കുകയും മദ്യത്തിനും മയക്കുമരുന്നിനും അടിമയായിത്തീരുകയും ചെയ്തു.
അതോടൊപ്പം വിവാഹിതയായ ഒരു സ്ത്രീയുമായുള്ള പരാജയപ്പെട്ട ബന്ധംകാരണം കൂടുതൽ കുഴപ്പങ്ങളിലേയ്ക്കെത്തിച്ചേരുകയും അകാലമരണത്തിനിരയാകുകയും ചെയ്തു.
ബ്രാൻവെൽ ബ്രോണ്ടെ മാതാപിതാക്കളായ പാട്രിക് ബ്രോണ്ടെയുടെയും (1777–1861) അദ്ദേഹത്തിൻറെ പത്നി മരിയ ബ്രാൻവെൽ ബ്രോണ്ടെയുടെയും (1783–1821) ആറു മക്കളിൽ നാലാമത്തേയാളും ഏക ആൺകുട്ടിയുമായിരുന്നു.
വെസ്റ്റ് റൈഡിങ് ഓഫ് യോർക്ക്ഷെയറിൽ ബ്രാഡ്‍ഫോർഡിനു സമീപമുള്ള തോൺട്ടണിലായിരുന്നു അദ്ദേഹം ജനിച്ചത്.
1821 ൽ പിതാവിന് ജോലിസംബന്ധമായി സ്ഥലം മാറ്റമായപ്പോൾ കുടുംബം ഹാവർത്തിലേയ്ക്കു മാറിത്താമസിച്ചു.
ബ്രാൻവെൽ ബ്രോണ്ടെയുടെ കവിതകൾ Lines On Caroline Thorp Green Remember Me Sir Henry Tunstall Penmaenmawr ബാല്യകാലകൃതികൾ
(സഹോദരിമാരോടൊപ്പം ചേർന്ന് എഴുതിയത്) The Young Men's Magazine, Number 1 – 3 (August 1830) The Spell The Secret Lily Hart The Foundling The Green Dwarf My Angria and the Angrians Albion and Marina Tales of the Islanders Tales of Angria (written 1838–1839 – a collection of childhood and young adult writings including five short novels) Mina Laury Stancliffe's Hotel The Duke of Zamorna Henry Hastings Caroline Vernon The Roe Head Journal Fragments അവലംബം ↑ As given by Merriam-Webster Encyclopedia of Literature (Merriam-Webster, incorporated, Publishers: Springfield, Massachusetts, 1995), p viii: "When our research shows that an author's pronunciation of his or her name differs from common usage, the author's pronunciation is listed first, and the descriptor commonly precedes the more familiar pronunciation."
See also entries on Anne, Charlotte and Emily Brontë, pp 175–176.
റെബേക്ക ജെ. കെക്ക് Portrait of Mrs. Dr. Rebecca Keck (1838-1904) in Peoria c1880
റെബേക്ക ജെ. കെക്ക് (1838 – 1904), പത്തൊൻപതാം നൂറ്റാണ്ടിലെ ഒരു വനിതാ ഫിസിഷ്യനും കുത്തകവകാശമുള്ള മരുന്നു നിർമ്മാണ സംരംഭകയും മിഡ്‌വെസ്റ്റിലെ ഏറ്റവും ധനികയായ സ്വതന്ത്ര ബിസിനസുകാരിയുമായിരുന്നു.
ഇംഗ്ലീഷ്: Rebecca J. Keck.
ഒരു വലിയ പെൻസിൽവാനിയ ഡച്ച് അഗ്രഗാമി കർഷക കുടുംബത്തിലെ മൂത്ത മകൾ, റെബേക്ക കെക്ക് ( ആദ്യരൂപം= ഇൽജെൻഫ്രിറ്റ്സ്, ചിലപ്പോൾ ഇൽജിൻഫ്രിറ്റ്സ് എന്ന് വിളിക്കപ്പെടുന്നു) 1838 ൽ ഒഹായോയിലെ വെയ്ൻ കൗണ്ടിയിൽ വൂസ്റ്ററിൽ ജനിച്ചു.
പതിമൂന്നാം വയസ്സിൽ അവൾ മാതാപിതാക്കളോടൊപ്പം അയോവയിലെ ഫെയർഫീൽഡിലേക്ക് മാറി, അവിടെ എട്ടാം ക്ലാസ് വരെ സ്കൂൾ വിദ്യാഭ്യാസം പൂർത്തിയാക്കിയിരിക്കാം.
1857-ൽ, പെൻസിൽവാനിയയിലെ നോർത്താംപ്ടൺ കൗണ്ടിയിൽ നിന്ന് ഫെയർഫീൽഡിൽ പുതുതായി എത്തിയ വ്യാപാരിയും മെക്കാനിക്കുമായ ജോൺ കോൺറാഡ് കെക്കിനെ അവർ വിവാഹം കഴിച്ചു.
1857 നും 1869 നും ഇടയിൽ റബേക്കയുടെ മൂന്ന് സഹോദരന്മാർ ക്ഷയരോഗം ബാധിച്ച് മരിച്ചു.
അവരുടെ രോഗങ്ങളിൽ നിന്ന് അവരെ പരിചരിക്കുന്നതിനിടയിൽ, അവൾ ആറ് കുട്ടികൾക്ക് (അഞ്ച് പെൺകുട്ടികളും ആൺകുട്ടിയും ) ജന്മം നൽകി.
ഈ സമയത്ത്, അവളുടെ ഭർത്താവ് ഗണ്യമായ കാർഷിക ഉപകരണങ്ങൾ നിർമ്മിക്കുന്ന ഫാക്റ്ററിയും ഫൗണ്ടറി ബിസിനസും സ്ഥാപിച്ചു.
1873-ലെ ദേശീയ ബാങ്കിംഗ് പരിഭ്രാന്തിയെത്തുടർന്ന് , മിസ്റ്റർ കെക്കിന്റെ ഫൗണ്ടറി ബിസിനസ്സ് തകർന്നു, ദമ്പതികൾ ഒരുമിച്ച് ഔഷധസസ്യങ്ങൾ ശേഖരിക്കാനും മരുനുകൾ ഉണ്ടാക്കാനും ആരംഭിച്ചു, റെബേക്ക അത് വീടുതോറും വിൽക്കാൻ തുടങ്ങി.
വിശാലമായ വിപണി തേടി, 1873 നവംബറിൽ, ഡ്യൂബക്കിലെ "കെക്കിന്റെ കാറ്ററോഷെസിസ്" എന്ന തന്റെ ആദ്യ പരസ്യം അവൾ കൊടുത്തു.
വിജയം വളരെ വേഗത്തിൽ അവൾക്ക് ലഭിച്ചു.
മൂന്ന് വർഷത്തിനുള്ളിൽ അവൾ തന്റെ "കാതർ ക്യൂർ" ( Catarrhochesis ) വൻതോതിൽ ഡബുക് ഹെറാൾഡ് , ഡാവൻപോർട്ട് ഗസറ്റ് , ചിക്കാഗോ ടൈംസ് , ചിക്കാഗോ ട്രിബ്യൂൺ എന്നിവയുൾപ്പെടെ നിരവധി പത്രങ്ങളിൽ പരസ്യം ചെയ്തു.
റഫറൻസുകൾ ↑ History of Scott Co., Iowa Chicago: Inter-State Pub.
Co., 1882, pp. 858-861.
↑ Iowa State Census July 3, 1854.
↑ Jefferson County Iowa Marriages page 246.
↑ United States Census records for 1860, 1870 and 1880.
↑ James Frederic Clarke, M.D. "A History of Medicine in Jefferson County, Iowa" The Journal of the Iowa State Medical Society Dec. 1934 and December, 1935.
13 ↑ Report of the Iowa State Agricultural Society, John R. Shaffer, Secretary.
1866 through 1876.
↑ Dr. James Frederic Clarke M.D. ibid page 29 ↑ Dubuque Herald November 23 to 29, 1873
റെബേക്ക ലീ ഡോർസി
റെബേക്ക ലീ ഡോർസി (ഓഗസ്റ്റ് 30, 1859 – മാർച്ച് 29, 1954) ഒരു അമേരിക്കൻ ഭിഷഗ്വരയായിരുന്നു.
ഇംഗ്ലീഷ്: Rebecca Lee Dorsey.
എൻഡോക്രൈനോളജി പഠനശാഖയിലെ അഗ്രഗാമിയായിരുന്ന, ലോകത്തിലെ തന്നെ ആദ്യത്തെ വനിതാ എൻഡോക്രൈനോളജിസ്റ്റും ലോസ് ഏഞ്ചൽസിൽ പ്രാക്ടീസ് ചെയ്ത ആദ്യത്തെ വനിതാ ഫിസിഷ്യനും ആയി അറിയപ്പെടുന്നു.
വില്യം ഹാമണ്ട് ഡോർസിയുടെയും എലൻ മാർത്ത ഗില്ലസ്പി ഡോർസിയുടെയും മകളായി മേരിലാൻഡിലെ പോർട്ട് ഡെപ്പോസിറ്റിലാണ് ഡോർസി ജനിച്ചത്.
അവൾ കുട്ടിയായിരുന്നപ്പോൽ എപ്പോഴും രോഗം ബാധിച്ചിരുന്നു.
ക്ഷയരോഗം ബാധിച്ച അമ്മയെയും സഹോദരങ്ങളെയും അവൾ പരിചരിച്ചു.
അവൾ വെല്ലസ്ലി കോളേജിൽ ചേർന്നു, തുടർന്ന് ബോസ്റ്റൺ യൂണിവേഴ്സിറ്റി സ്കൂൾ ഓഫ് മെഡിസിനിൽ ചേർന്ന് 1883 ജൂണിൽ ബിരുദം നേടിയപ്പോൾ മെഡിക്കൽ ബിരുദം നേടിയ ആദ്യത്തെ വെല്ലസ്ലി ബിരുദധാരിയായിരുന്നു .
ലൂയി പാസ്ചർ , റോബർട്ട് കോച്ച് , ജോസഫ് ലിസ്റ്റർ എന്നിവരുടെ കീഴിൽ പഠിക്കാൻ അവൾ യൂറോപ്പിലേക്ക് പോയി.
റഫറൻസുകൾ ↑ ↑ Daughters of the American Revolution, Lineage Book.
റെബേക്ക ഷുഗർ ഇംഗ്ലീഷ് വിലാസം https://ml.wikipedia.org/wiki/Rebecca_Sugar
റെബേക്ക ഷുഗർ ( ജനനം, ജൂലൈ 9, 1987) ഒരു അമേരിക്കൻ ആനിമേറ്റർ, സംവിധായിക, തിരക്കഥാകൃത്ത്, നിർമ്മാതാവ്, ഗാനരചയിതാവ് എന്നീ രംഗങ്ങളിൽ പ്രശസ്തയാണ്.
സ്വതന്ത്രമായി ഒരു നെറ്റ് വർക്ക് പരമ്പര സൃഷ്ടിക്കുന്ന ആദ്യ വനിതയായ ഷുഗർ കാർട്ടൂൺ നെറ്റ് വർക്ക് പരമ്പരയായ സ്റ്റീവൻ യൂണിവേഴ്സ് സൃഷ്ടിച്ചതിൽ അറിയപ്പെട്ടിരുന്നു.
2013 വരെ ഷുഗർ ഒരു എഴുത്തുകാരിയും അഡ്വെൻച്യുർ ടൈം എന്ന അനിമേറ്റഡ് ടെലിവിഷൻ പരമ്പരയിൽ തിരക്കഥാകൃത്തുമായിരുന്നു.
രണ്ട് പരമ്പരകളിലും കൂടി അവർക്ക് നാല് പ്രൈം ടൈം എമ്മി അവാർഡിന് നാമനിർദ്ദേശം ചെയ്യപ്പെടുകയുണ്ടായി.
മേരിലാൻറിലെ സിൽവർ സ്പ്രിങ്ങിലെ സ്ലിഗോ പാർക്ക് ഹിൽസിൽ ആണ് ഷുഗർ വളർന്നത്.
അവർ തുടർച്ചയായി മേരിലാന്റിൽ സ്ഥിതിചെയ്യുന്ന മോൺട്ഗോമറി ബ്ലെയർ ഹൈസ്കൂളിലും ആൽബർട്ട് ഐൻസ്റ്റീൻ ഹൈസ്കൂളിലും വിഷ്വൽ ആർട്ട്സ് സെന്ററിലും ആയിരുന്നു വിദ്യാഭ്യാസം നടത്തിയിരുന്നത്.
(അവിടെ പ്രസിഡൻഷ്യൽ സ്കോളർ കോമ്പറ്റിഷനിൽ ഒരു സെമിഫൈനലിസ്റ്റ് ആയിത്തീരുകയും കൂടാതെ മോൺട്ഗോമറി കൗണ്ടിയിൽ  അഭിമാനമായി ഇഡാ എഫ്. ഹൈമവീസ് വിഷ്വൽ ആർട്സ് അവാർഡ് കരസ്ഥമാക്കുകയും ചെയ്തു. ) ബ്ലെയറിൽ ആയിരുന്നപ്പോൾ പല കോമിക്കുകളിലും വരച്ചിരുന്നു.
( "ദി സ്ട്രിപ്പ്" എന്ന സ്കൂൾ പത്രത്തെ സിൽവർ ചിപ്സ് എന്നു വിളിച്ചു) ന്യൂസ് പേപ്പറിലെ വ്യക്തിഗത എഴുത്ത്, എഡിറ്റിംഗ് മത്സരത്തിൽ കോമിക്കുകൾക്ക് ഒന്നാം സ്ഥാനം നേടിക്കൊടുത്തു.
2005- ൽ "ദി സ്ട്രിപ്പ്."
എംപിപിഎസ് പുതിയ ഗ്രേഡിംഗ് പോളിസിയിൽ ഈ കോമിക്ക് ഒരു വെല്ലുവിളി തന്നെയായിരുന്നു പിന്നീട് റെബേക്ക ന്യൂയോർക്കിലെ സ്കൂൾ ഓഫ് വിഷ്വൽ ആർട്സ് സ്കൂളിൽ ചേരുകയും ചെയ്തു.
റെബേക്കയുടെ പിതാവ് റോബിൻറെ കാഴ്ചപ്പാടിൽ റെബേക്ക ഷുഗറും സഹോദരൻ സ്റ്റീവനും "യഹൂദ വികാരങ്ങൾ" ഉൾക്കൊള്ളുന്നവരായി വളർന്നവരാണ്.
സ്കൈപ്പ് വഴി ഇരുവരും രക്ഷിതാക്കളോടൊപ്പം ഹാനക്ക മെഴുകുതിരിയുടെ വെളിച്ചം പതിവായി നിരീക്ഷിച്ചിരുന്നു.
സിനിമകൾ Television and film works വർഷം സിനിമ കഥാപാത്രം കുറിപ്പുകൾ 2009–2012; 2015 അഡ്വെൻച്യുർ ടൈം കഥാകൃത്ത്, സ്റ്റോറിബോർഡ് കലാകാരൻ, ഗാനരചയിതാവ്, സ്റ്റോറിബോർഡ് റിവിഷനിസ്റ്റ്; ടെലിവിഷൻ പരമ്പര 2012 ഹോട്ടൽ ട്രാൻസിൽവാനിയ സ്റ്റോറിബോർഡ് കലാകാരൻ സിനിമ 2012–സജീവം സ്റ്റീവൻ യൂണിവേഴ്സ് സ്രഷ്ടാവ്, ഡെവലപ്പർ, എക്സിക്യൂട്ടീവ് പ്രൊഡ്യൂസർ, കഥാകൃത്ത് എഴുത്തുകാരൻ, സ്റ്റോറിബോർഡ് കലാകാരൻ, ഗാനരചയിതാവ് ടെലിവിഷൻ പരമ്പര 2017 OK K.O.!
Let's Be Heroes എഴുത്തുകാരനും അഭിനേതാക്കളും (അവസാന സ്ഥാനപ്പേരുകൾ) ടെലിവിഷൻ പരമ്പര അവലംബം പുറം കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് റെബേക്ക ഷുഗർ Rebecca Sugar 's ചാനൽ യൂട്യൂബിൽ
റെബേക്ക ടാർബോട്ടൺ ഇംഗ്ലീഷ് വിലാസം https://ml.wikipedia.org/wiki/Rebecca_Tarbotton
കനേഡിയൻ പരിസ്ഥിതി, മനുഷ്യാവകാശം, എന്നിവയുടെ പ്രവർത്തകയും റെയിൻ ഫോറസ്റ്റ് ആക്ഷൻ നെറ്റ്‌വർക്കിന്റെ എക്സിക്യൂട്ടീവ് ഡയറക്ടറുമായിരുന്നു റെബേക്ക ടാർബോട്ടൺ (30 ജൂലൈ 1973 - 26 ഡിസംബർ 2012).
വടക്കൻ കനേഡിയൻ പ്രദേശമായ നുനാവൂട്ടിലെ ബാഫിൻ ദ്വീപിലെ തദ്ദേശീയ സമൂഹങ്ങളെക്കുറിച്ച് ഗവേഷണം നടത്തി ടാർബോട്ടൺ തന്റെ പാരിസ്ഥിതിക ജീവിതം ആരംഭിച്ചു.
തുടർന്ന് ഇന്റർനാഷണൽ സൊസൈറ്റി ഫോർ ഇക്കോളജി ആൻഡ് കൾച്ചറിൽ (ഐ‌എസ്‌ഇസി) ഹെലീന നോർബെർഗ്-ഹോഡ്ജിന്റെ കീഴിൽ എട്ട് വർഷം ജോലി ചെയ്തു.
ടാർബോട്ടൺ ഐ‌എസ്‌ഇസിയുടെ പ്രോഗ്രാമുകൾ ഇന്ത്യയിലെ ലഡാക്കിൽ വർഷങ്ങളോളം നടത്തിയിരുന്നു.
പിന്നീട് അവരുടെ യുകെ, യുഎസ് ഓഫീസുകളിൽ പ്രവർത്തിക്കുകയും സാമ്പത്തിക ആഗോളവൽക്കരണത്തിന് പ്രാദേശിക ബദലുകൾ പ്രോത്സാഹിപ്പിക്കുകയും ചെയ്തു.
ഐ‌എസ്‌ഇസിയിലെ തന്റെ വർഷങ്ങളെ "എന്റെ ആക്ടിവിസത്തിന്റെ വേരുകൾ ഉള്ള കാലഘട്ടം" എന്നാണ് അവർ വിശേഷിപ്പിച്ചത്.
2010 ഓഗസ്റ്റ് 3 മുതൽ ടാർബോട്ടൺ റെയിൻ ഫോറസ്റ്റ് ആക്ഷൻ നെറ്റ്‌വർക്കിനെ എക്സിക്യൂട്ടീവ് ഡയറക്ടറായി നയിച്ചു.
, RAN- ന്റെ 27 വർഷത്തെ ചരിത്രത്തിൽ ഈ സ്ഥാനം വഹിച്ച ആദ്യ വനിതയായിരുന്നു.
എക്‌സിക്യൂട്ടീവ് ഡയറക്ടറാകുന്നതിനുമുമ്പ് ടാർബോട്ടൺ RAN- ന്റെ ഗ്ലോബൽ ഫിനാൻസ് കാമ്പെയ്‌നിന് നേതൃത്വം നൽകി.
കാർബൺ പ്രിൻസിപ്പിൾസ് എന്നറിയപ്പെടുന്ന ഒരു മേഖലയിലുടനീളമുള്ള ബാങ്ക് പോളിസി സ്റ്റേറ്റ്‌മെന്റ് സൃഷ്ടിക്കുന്നതിനായി വിജയകരമായി ചർച്ച ചെയ്യുന്നതിനായി രാജ്യത്തെ ഏറ്റവും ശക്തമായ ചില സ്വകാര്യ ധനകാര്യ സ്ഥാപനങ്ങൾക്കെതിരെ പ്രചാരണം നടത്തുന്നു.
അന്താരാഷ്ട്ര, മനുഷ്യാവകാശ സമ്മേളനങ്ങളിൽ സ്ഥിരമായി പാനലിസ്റ്റായിരുന്ന ടാർബോട്ടൺ പ്രധാന അന്താരാഷ്ട്ര മാധ്യമങ്ങളിൽ ഇടം നേടിയിട്ടുണ്ട്.
കൂടാതെ അവരുടെ വൈദഗ്ധ്യത്തെക്കുറിച്ച് നിരവധി ലേഖനങ്ങൾ പ്രസിദ്ധീകരിച്ചു.
ദ ഹഫിംഗ്‌ടൺ പോസ്റ്റിലേക്കും മറ്റ് പ്രമുഖ മാധ്യമങ്ങളിലേക്കും സ്ഥിരമായി സംഭാവന നൽകിയ അവർ ഓക്ക്ലാൻഡ് ഇൻസ്റ്റിറ്റ്യൂട്ടിൽ ഒരു ബാങ്ക് ട്രാക്ക് കമ്മിറ്റി അംഗവും റോക്ക്വുഡ് ലീഡർഷിപ്പ് ഇൻസ്റ്റിറ്റ്യൂട്ടിന്റെ പൂർവവിദ്യാർഥിയുമായിരുന്നു.
ഇൻവെസ്റ്റിഗേറ്റീവ് / കാമ്പെയ്‌നിംഗ് ജേണലിസത്തിനുള്ള യുകെ ആസ്ഥാനമായുള്ള ഡെറക് കൂപ്പർ അവാർഡ് ജേതാവുമായിരുന്നു.
2012 ൽ മെക്സിക്കോയിലേക്കുള്ള ഒരു അവധിക്കാലത്ത് നീന്തുന്നതിനിടെ അവർ മുങ്ങിമരിച്ചു.
അവലംബം ↑ About Rebecca Tarbotton ↑ ↑ International Society for Ecology and Culture ↑ Inside Climate News, 'New RAN Executive Director Seeks to Pry Polluters away from Washington ↑ Globalization as a Driver of Environmental Decline യൂട്യൂബിൽ ↑ ↑ Web Wire, 'Leading Wall Street Banks Establish The Carbon Principles', 2008-02-04 .
↑ Rebecca Tarbotton at The Huffington Post ↑ ↑ ↑ ↑ ↑
റെബേക്ക ഫെൽഡ്മാൻ ഇംഗ്ലീഷ് വിലാസം https://ml.wikipedia.org/wiki/Rebecca_Feldman 200 മീറ്റർ ടി 34 വീൽചെയർ മൽസരത്തിൽ 2000 സമ്മർ പാരാലിമ്പിക്‌സിൽ നേടിയ വെങ്കല മെഡലുമായി മെഡൽ വേദിയിൽ ഫെൽഡ്മാൻ
ഓസ്ട്രേലിയയിലെ വിക്ടോറിയയിൽ നിന്നുള്ള വീൽചെയർ റേസറാണ് റെബേക്ക എലിസബത്ത് ഫെൽഡ്മാൻ, ഒ.എ.എം (ജനനം: ഫെബ്രുവരി 8, 1982 വിക്ടോറിയയിലെ മെൽബണിൽ).
വനിതകളുടെ 400 മീറ്റർ ടി 34 ഇനത്തിൽ 2000-ലെ സിഡ്‌നി ഗെയിംസിൽ സ്വർണം നേടി.
100 മീറ്റർ ടി 34 ഇനത്തിൽ വെള്ളി മെഡലും 200 മീറ്റർ ടി 34 ഇനത്തിൽ വെങ്കലവും നേടി.
2000 ൽ അവർക്ക് ഒരു ഓസ്ട്രേലിയൻ സ്പോർട്സ് മെഡൽ ലഭിച്ചു.
ഒരു പാരാലിമ്പിയൻ എന്ന നിലയിലുള്ള തന്റെ കരിയറിന് ശേഷം റെബേക്ക ഒന്നിലധികം ചെറുപ്പക്കാരുമായും സങ്കീർണ്ണമായ വൈകല്യമുള്ള ആളുകളുമായും ഡിസെബിലിറ്റി അഡ്വക്കേസിയിൽ ഏർപ്പെട്ടു.
വ്യക്തിഗതവും വ്യവസ്ഥാപരവുമായ അഭിഭാഷണം, കേസ് മാനേജ്‍മെന്റ്, പിയർ ഗ്രൂപ്പ് ഫെസിലിറ്റേഷൻ, വൈകല്യ സേവന വ്യവസ്ഥകളിലെയും പ്രാദേശിക സർക്കാർ മേഖലകളിലെയും കമ്മ്യൂണിറ്റി വികസനം എന്നിവ അവരുടെ പ്രവർത്തനങ്ങളിൽ ഉൾപ്പെടുത്തിയിട്ടുണ്ട്.
പാർപ്പിക്കൽ, തത്സമയ സംഗീതം, ഷോർട്ട് ഫിലിം, സന്നദ്ധപ്രവർത്തനം, സ്റ്റാഫ്, ഉപഭോക്തൃ പരിശീലനം എന്നിവയുൾപ്പെടെ നിരവധി പ്രോജക്ടുകളിൽ അവർ പ്രവർത്തിച്ചിട്ടുണ്ട്.
റെബേക്ക നിലവിൽ ലീഡർഷിപ്പ് വിക്ടോറിയയുടെ വൈകല്യ നേതൃത്വ പരിപാടിയുടെ ഭാഗമാണ്.
ഓസ്‌ട്രേലിയൻ ചാരിറ്റിയും ദേശീയ ലാഭേച്ഛയില്ലാതെ പ്രവർത്തിക്കുന്ന കമ്മ്യൂണിറ്റി ഓർഗനൈസേഷനുമായ നെബൊർഹുഡ് കണക്റ്റ് ഇങ്കിന്റെ നേതൃത്വത്തിലും റെബേക്ക സജീവമാണ്.
ഇത് ഹഗ് മക്കെ വാദിച്ചതുപോലെ അവരുടെ പ്രാദേശിക അയൽ‌പ്രദേശങ്ങളിലെ ആളുകളെ വീണ്ടും ബന്ധിപ്പിക്കുന്നതിന് സഹായിക്കുന്നു.
അവലംബം ബാഹ്യ ലിങ്കുകൾ Rebecca Feldman - Athletics Australia Results
റെബേക്ക ഹാർഡിംഗ് ഡേവിസ് ഇംഗ്ലീഷ് വിലാസം https://ml.wikipedia.org/wiki/Rebecca_Harding_Davis
റെബേക്ക ബ്ലെയ്ൻ ഹാർഡിംഗ് ഡേവിസ് (ജീവിതകാലം: ജൂൺ 24, 1831 - സെപ്റ്റംബർ 29, 1910; ജനനം റെബേക്ക ബ്ലെയ്ൻ ഹാർഡിംഗ്) ഒരു അമേരിക്കൻ എഴുത്തുകാരിയും പത്രപ്രവർത്തകയുമായിരുന്നു .
അമേരിക്കൻ സാഹിത്യത്തിലെ സാഹിത്യ റിയലിസത്തിന്റെ തുടക്കക്കാരിയായി അവർ അറിയപ്പെടുന്നു.
പെൻ‌സിൽ‌വാനിയയിലെ വാഷിംഗ്ടൺ  വനിതാ സെമിനാരിയിൽ നിന്ന് ഉന്നതവിജയത്തോടെ അവർ ബിരുദം നേടി.
1861 ഏപ്രിലിൽ ദി അറ്റ്ലാന്റിക് മാസികയുടെ ഒരു പതിപ്പിൽ പ്രസിദ്ധീകരിച്ച ലൈഫ് ഇൻ ദി അയൺ മിൽസ് എന്ന ചെറുകഥ അവളുടെ ഏറ്റവും പ്രധാനപ്പെട്ട സാഹിത്യകൃതിയായി മാറുകയും അവർ ഒരു സ്ഥാപിത വനിതാ എഴുത്തുകാരിയായി മാറുകയും ചെയ്തു.
കറുത്തവർഗ്ഗക്കാർ, വനിതകൾ, തദ്ദേശീയരായ അമേരിക്കൻ വർഗ്ഗക്കാർ, കുടിയേറ്റക്കാർ, തൊഴിലാളിവർഗം എന്നിവർക്കായി സാമൂഹിക മാറ്റം വരുത്താൻ ശ്രമിച്ച അവർ തന്റെ ജീവിതത്തിലുടനീളം പത്തൊൻപതാം നൂറ്റാണ്ടിലെ ഈ പാർശ്വവത്കരിക്കപ്പെട്ട ഗ്രൂപ്പുകളുടെ ദുരവസ്ഥയെക്കുറിച്ച് കരുതിക്കൂട്ടി എഴുതി.
1831 ജൂൺ 24 ന് പെൻ‌സിൽ‌വാനിയയിലെ വാഷിംഗ്ടണിൽ ഡേവിഡ് ബ്രാഡ്‌ഫോർഡ് ഹൌസിൽ റിച്ചാർഡിന്റേയും റേച്ചൽ ലീറ്റ് വിൽ‌സൺ ഹാർഡിംഗിന്റേയും പുത്രിയായി റെബേക്ക ബ്ലെയ്ൻ ഹാർഡിംഗ് ജനിച്ചു.
മാതാപിതാക്കളുടെ അഞ്ച് മക്കളിൽ മൂത്തയാളായിരുന്നു റെബേക്ക.
അലബാമയിലെ ബിഗ് സ്പ്രിംഗിൽ പരാജയപ്പെട്ട ഒരു വ്യവസായ സംരംഭകത്വത്തിനുശേഷം, കുടുംബം ഒടുവിൽ 1836 ൽ വെസ്റ്റ് വിർജീനിയയിലെ വീലിംഗിൽ താമസമാക്കി.
അക്കാലത്ത്, വീലിംഗ് ഇരുമ്പ് , സ്റ്റീൽ തൊഴിൽശാലകൾ കേന്ദ്രീകരിക്കപ്പെട്ട ഒരു ഉൽ‌പാദന ഫാക്ടറി പട്ടണമായി വികസിച്ചുകൊണ്ടിരുന്നു.
റെബേക്ക വസിച്ചിരുന്ന നഗരത്തിന്റെ പരിസ്ഥിതി, പിന്നീട് ലൈഫ് ഇൻ അയൺ മിൽസ് പോലെയുള്ള അവളുടെ ഫിക്ഷന്റെ പ്രമേയങ്ങളെയും കാഴ്ചപ്പാടുകളെയും ബാധിക്കുന്ന രീതിയിലായിരുന്നു.
വീലിംഗ് പട്ടണത്തിന്റെ ഉൽ‌പാദനക്ഷമതയും അതിന്റെ ഒഹായോ നദിയിലേയ്ക്കു പ്രവേശനം സുസാദ്ധ്യമായ സ്ഥാനവും ഉണ്ടായിരുന്നിട്ടും, ഡേവിസ് തന്റെ ബാല്യകാലത്തെ മന്ദഗതിയിലുള്ളതും ലളിതവുമായ ഒരു കാലഘട്ടമാണെന്ന് വിശേഷിപ്പിക്കുകയും 1904 ൽ തന്റെ ആത്മകഥയായ ബിറ്റ്സ് ഓഫ് ഗോസിപ്പിൽ വീലിംഗിനെ “റെയിൽ‌വേ ഇല്ലാത്ത, മോട്ടോർ വാഹനങ്ങളോ ഉന്തുവണ്ടികളോ, ടെലിഗ്രാഫുകളോ, അംബരചുംബികളോ ഇല്ലാത്ത" ഇടമായി എഴുതി. "
പ്രദേശത്തെ ഒരു മനുഷ്യൻ പോലും വൻതോതിൽ പണം സ്വരൂപിച്ചിരുന്നില്ല".
ഡേവിസിന്റെ ബാല്യകാലത്തിന്റെ ആദ്യഘട്ടത്തിൽ, അവളുടെ ജന്മനാട്ടിൽ പൊതുവിദ്യാലയങ്ങൾ ഇതുവരെ ലഭ്യമായിരുന്നില്ല.
അദ്ധ്യാപകരുടെ ഇടയ്ക്കിടെയുള്ള നിർദ്ദേശങ്ങളോടെ അവളുടെ വിദ്യാഭ്യാസം പ്രധാനമായും മാതാവായിരുന്നു ഏറ്റെടുത്തത്.
ഗൃഹത്തിലിരുന്നുള്ള വിദ്യാഭ്യാസത്തിൽ, ഹാരിയറ്റ് ബീച്ചർ സ്റ്റോ , സഹോദരിമാരായ അന്ന, സൂസൻ വാർണർ, മരിയ കമ്മിൻസ് തുടങ്ങിയ എഴുത്തുകാരുടെ കൃതികൾ റെബേക്ക വായിക്കുകയും അത് സാഹിത്യത്തോടുള്ള അവളുടെ താൽപ്പര്യത്തിന് തുടക്കമിടുകയും ചെയ്തു.
ഡേവിസിന് പതിനാലു വയസ് പ്രായമുള്ളപ്പോൾ, മാതാവിന്റെ സഹോദരിയോടൊപ്പം താമസിക്കാനും വാഷിംഗ്ടൺ വനിതാ സെമിനാരിയിൽ ചേരുന്നതിനും പെൻസിൽവാനിയയിലെ വാഷിംഗ്ടണിലേക്ക് അയയ്ക്കപ്പെട്ടു.
1848 ൽ പതിനേഴാമത്തെ വയസ്സിൽ ഉയർ‌ന്ന റാങ്കോടെ അവിടെനിന്നു ബിരുദം നേടി.
തന്റെ വ്യാവസായിക ജന്മനഗരമായ വീലിംഗിലേക്ക് മടങ്ങിയെത്തിയ റെബേക്ക ഹാർഡിംഗ് ഡേവിസ് വളരെ കുറച്ച് മാത്രം സാമൂഹ്യബന്ധങ്ങളിലേർപ്പെടുകയും പ്രധാനമായും സ്വന്തം കുടുംബ വലയത്തിനുള്ളിൽത്തന്നെ ഒതുങ്ങിക്കഴിയുകയും ചെയ്തു.
1861 ൽ ലൈഫ് ഇൻ അയൺ മിൽസ് എന്ന കൃതി പ്രസിദ്ധീകൃതമാകുന്നതുവരെ ഏകദേശം പതിമൂന്ന് വർഷത്തോളം അവർ ഈ ഒറ്റപ്പെട്ട ജീവിതരീതി തുടർന്നു.
1861 ഏപ്രിലിൽ ദി അറ്റ്ലാന്റിക് മാസികയിൽ പ്രസിദ്ധീകരിക്കപ്പെട്ട ലൈഫ് ഇൻ ദി അയൺ മിൽസ് , അമേരിക്കൻ സാഹിത്യത്തിൽ യാഥാർത്ഥ്യവാദത്തിനു തുടക്കം കുറിക്കുന്ന ഒരു ആദ്യകാല പ്രമാണമായി പല നിരൂപകരും കണക്കാക്കുന്നു.
ചെറുകഥയുടെ വിജയകരമായ പ്രസിദ്ധീകരണം അവരുടെ കാലത്തെ സാഹിത്യ വലയങ്ങളിൽനിന്നു പ്രശംസ നേടുന്നതിനു കാരണമായി.
ഇത് പ്രസിദ്ധീകരിച്ച സമയത്ത്, ഹാർഡിംഗിനെ ലൂയിസ മേ അൽകോട്ടും റാൽഫ് വാൾഡോ എമേഴ്സണും ചേർന്ന് "ധീരമായ പുതിയ ശബ്ദമായി" വകവച്ചുകൊടുത്തു.
അമേരിക്കൻ പൊതുജീവിതത്തിന്റെ ഉള്ളറകളിലെ അശ്ളിലതകളെ വെളിവാക്കുകയെന്ന രചയിതാവിന്റെ ലക്ഷ്യം അവരിൽ മതിപ്പുളവാക്കിയിരുന്നു.
പ്രസാധകൻ‌ ജെയിംസ് തോമസ് ഫീൽഡിന്റെ തന്നെ വ്യക്തിപരമായി കാണുകയെന്ന ചരികാലാഭിലാഷം പൂർത്തികരിക്കാനുള്ള ഒരു യാത്രയ്ക്കിടെ, നഥാനിയേൽ ഹത്തോണിനോടൊപ്പമുള്ള താമസ സമയത്ത് അവൾ എമേഴ്സണുമായി പരിചയപ്പെടുകയും സൌഹൃദത്തിലാകുകയും ചെയ്തു.
ഈ രണ്ട് അമേരിക്കൻ എഴുത്തുകാരെയും അവർ ഏറെ പ്രശംസിച്ചു.
വ്യക്തിപരമായി കണ്ടുമുട്ടണമെന്നുള്ള പ്രസാധകന്റെ ആഗ്രഹത്തിൽനിന്നുത്ഭവിച്ച വടക്കൻ പ്രദേശങ്ങൾ ചുറ്റിയുള്ള ഈ യാത്രയിൽ, റെബേക്ക ഡേവിസ് തന്റെ പ്രസാധകന്റെ പത്നിയായിരുന്ന ആനി ആഡംസ് ഫീൽഡുമായി അടുത്ത സൌഹൃദത്തിലായി.
പ്രസാധകനുമായുള്ള കൂടിക്കാഴ്ചയ്ക്കുശേഷം മടങ്ങിയെത്തിയ റെബേക്ക ഡേവിസ്, ലൈഫ് ഇൻ അയൺ മിൽസ് പ്രസിദ്ധീകരിച്ചതിനുശേഷം തന്റെ രചനയുടെ ആരാധകനായി മാറുകയും നിരന്തരമായി ബന്ധപ്പെടുകയും ചെയ്ത പെൻസിൽവേനിയയിലെ ഫിലാഡൽഫിയയിലുള്ള എൽ. ക്ലാർക്ക് ഡേവിസിനെ കണ്ടുമുട്ടി.
കൂടിക്കാഴ്ച കഴിഞ്ഞ് ഒരാഴ്ചയ്ക്കുശേഷം അവർ വിവാഹനിശ്ചയം നടത്തുകയും 1863 മാർച്ച് 5 ന് വിവാഹിതരാകുകയും ചെയ്തു.
ഡേവിസിനേക്കാൾ നാല് വയസ്സ് കുറവായിരുന്ന ക്ലാർക്ക്, അതുവരെ സാമ്പത്തികമായും തൊഴിൽപരമായും വിജയം നേടിയിരുന്നില്ല.
അടുത്ത വർഷം റെബേക്ക ആദ്യപുത്രൻ റിച്ചാർഡ് ഹാർഡിംഗ് ഡേവിസിന് ജന്മം നൽകുകയും പിൽക്കാലത്ത് അദ്ദേഹം ഒരു എഴുത്തുകാരനും പത്രപ്രവർത്തകനുമായിത്തീരുകയും ചെയ്തു.
എഴുത്തുകാരനായിത്തീർന്ന രണ്ടാമത്തെ പുത്രൻ ചാൾസ് ബെൽമോണ്ട് ഡേവിസ് 1866-ലും മകൾ നോറ 1872 ലും ജനിച്ചു.
വിവാഹജീവിതത്തിന്റെ തുടക്കത്തിൽ, ക്ലാർക്ക് തന്റെ നിയമജോലിയിലൂടെ ജീവിതത്തിൽ മുന്നേറാൻ പരിശ്രമിച്ചുകൊണ്ടിരിക്കെ കുടുംബത്തിന്റെ പ്രാഥമിക വരുമാന ദാതാവ് റെബേക്ക ഡേവിസായിരുന്നു.
തന്റെ എഴുത്തിലൂടെയും ന്യൂയോർക്ക് ട്രിബ്യൂണിന്റെ പത്രാധിപരായും ജോലി ചെയ്താണ് അവർ വരുമാനം കണ്ടെത്തിയത്.
എന്നിരുന്നാലും, വിവാഹം കഴിഞ്ഞ് പത്തുവർഷത്തിനുശേഷം ഡേവിസ് സാഹിത്യ ലോകത്ത് നിന്ന് ഗണ്യമായി മാഞ്ഞുപോയി.
ക്ലാർക്ക് തന്റെ നിയമജോലി ഉപേക്ഷിക്കുകയും ദ ഫിലാഡൽഫിയ ഇൻക്വയറർ എന്ന പത്രത്തിന്റെ പത്രാധിപരായിത്തീരുകയും ചെയ്തു.
1892-ൽ ഡേവിസിന് ‘ സിൽ‌ഹൗട്ട്‌സ് ഓഫ് അമേരിക്കൻ ലൈഫ് ‘ എന്ന കൃതിയിലൂടെ വിമർശനാത്മകവും ജനപ്രിയവുമായ ഒരു ചെറു വിജയം നേടാനായെങ്കിലും അത് അവളുടെ അവസാനത്തേതായിരുന്നു.